Spritbilisterne kom ud af busken i weekenden. Efter at Nordjyllands Politi natten til fredag måtte aflevere to patruljevogne til bule-opretning, efter at de var ramt af en spritbilist på Hobrovej, måtte to andre biler en tur i grøften natten til søndag. På den fire-sporede omfartsvej ved Serritslev nord for Brønderslev kom en spritbilist helt over rabatten og over i en af de to modsatrettede kørebaner. Her påkørte den yngre vendelbo en modkørende bilist. Begge biler endte i grøften. Der skete ingen personskade.
To biler i grøften ved Serritslev